หนูอยากรู้ว่าเป็นอะไรค่ะ พอดีมีตุ่มขึ้นทางช่องคลอดเป็นตุ่มไม่ใหญ่มากไม่มีหนองพอกดแล้วเจ็บตุ่มแดงเล็กน้อยอยากทราบว่าเป็นอะไรและวิธีรักษาทำยังไงค่ะ
สวัสดีค่ะ การวินิจฉัยที่เป็นไปได้1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3 รูขุมขนอักเสบ อาจเป็นตุ่มแดง ปวด หากมีการติดเชื้อร่วมด้วยอาจมีหนองอยู่ข้างในเรียกว่าฝี4 หูดเช่นหูดหงอนไก่ หูดข้าวสุก5.มีการอุดตันและติดเชื้อของต่อมตรงบริเวณอวัยวะเพศ ชื่อต่อมบาร์โทลินแนะนำว่าถ้าตุ่มดังกล่าวเจ็บมาก แสบ ควรไปพบแพทย์เพื่อตรวจร่างกายบริเวณอวัยวะเพศเพื่อให้ได้การวินิจฉัยที่แน่นอน หากมีการติดเชื้ออาจต้องได้รับยาฆ่าเชื้อด้วยค่ะการดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อได้เพิ่มขึ้น รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน